

ЕВРАЗИЯЛЫК ЭКОНОМИКАЛЫК КОМИССИЯ

Ч Е Ч И М
   2016-жылдын «03»ноябры		   № 86	                            Астана шаары

Жасалмаланган, контрафакттык жана (же) сапатсыз дары-дармек каражаттарын табуу боюнча Евразиялык экономикалык бирликке 
мүчө мамлекеттердин өз ара аракеттенүү тартиби жөнүндө

2014-жылдын 29-майындагы Евразиялык экономикалык бирлик жөнүндө келишимдин 30-беренесине, 2014-жылдын 23-декабрындагы Евразиялык экономикалык бирликтин алкагында дары-дармек каражаттарын жүгүртүүнүн бирдиктүү принциптери жана эрежелери жөнүндө макулдашуунун 13-беренесине, Жогорку Евразиялык экономикалык кеңештин 2014-жылдын 23-декабрындагы № 98 чечими менен бекитилген Евразиялык экономикалык комиссиянын Иш регламентине карата № 1 тиркеменин 91-пунктуна жана Жогорку Евразиялык экономикалык кеңештин 2014-жылдын 23-декабрындагы № 108 «Евразиялык экономикалык бирликтин алкагында дары-дармек каражаттарын жүгүртүүнүн бирдиктүү принциптери жана эрежелери жөнүндө макулдашууну ишке ашыруу жөнүндө» чечимине ылайык Евразиялык экономикалык комиссиянын Кеңеши  ч е ч т и:
1. Тиркелген Жасалмаланган, контрафакттык жана (же) сапатсыз дары-дармек каражаттарын табуу боюнча Евразиялык экономикалык бирликке мүчө мамлекеттердин өз ара аракеттенүү тартиби бекитилсин.
2. Ушул Чечим 2014-жылдын 23-декабрындагы Евразиялык экономикалык бирликтин алкагында дары-дармек каражаттарын жүгүртүүнүн бирдиктүү принциптери жана эрежелери жөнүндө макулдашууга Армения Республикасынын кошулуусу тууралуу 2015-жылдын 2-декабрында кол коюлган протокол күчүнө кирген күндөн тартып 10 календарлык күн өткөндөн кийин, бирок ушул Чечим расмий жарыяланган күнүнөн тартып 10 календарлык күн өткөндөн эрте эмес күчүнө кирет.

	БЕКИТИЛГЕН
Евразиялык экономикалык комиссиянын
Кеңешинин 2016-жылдын 3-ноябрындагы
№ 86 чечими менен




Жасалмаланган, контрафакттык жана (же) сапатсыз дары-дармек 
каражаттарын табуу боюнча Евразиялык экономикалык бирликке 
мүчө мамлекеттердин өз ара аракеттенүү
Т А Р Т И Б И


1. Ушул Тартип 2014-жылдын 29-майындагы Евразиялык экономикалык бирлик жөнүндө келишимдин 30-беренесине, 2014-жылдын 
23-декабрындагы Евразиялык экономикалык бирликтин алкагында дары-дармек каражаттарын жүгүртүүнүн бирдиктүү принциптери жана эрежелери жөнүндө макулдашуунун 13-беренесине ылайык иштелип чыкты жана Евразиялык экономикалык бирликке мүчө мамлекеттердин (мындан ары тиешелүү түрдө - Бирлик, мүчө мамлекеттер) жана Евразиялык экономикалык комиссиянын (мындан ары - Комиссия) жасалмаланган, контрафакттык жана (же) сапатсыз дары-дармек каражаттарын табуу боюнча өз ара аракеттенүү жол-жобосун аныктайт.
2. Жасалмаланган, контрафакттык жана (же) сапатсыз дары-дармек каражаттарын жүгүртүүгө каршы аракеттенүү маселелери боюнча маалыматтык өз ара аракеттенүү компетенциясына дары-дармек каражаттарынын жүгүртүлүшүнө мамлекеттик контроль (көзөмөл) жүргүзүү кирген мүчө мамлекеттердин ыйгарым укуктуу органдарынын (ыйгарым укуктуу уюмдарынын) (мындан ары - ыйгарым укуктуу органдар) «байланыш нокоттору» менен Комиссиянын ортосунда Бирликтин интеграцияланган маалымат тутумунун (мындан ары - интеграцияланган тутум) каражаттарын пайдалануу менен жүзөгө ашырылат. 
Зарыл болгондо маалыматтык өз ара аракеттенүү «байланыш нокотторунун» электрондук даректери боюнча жүзөгө ашырылышы мүмкүн.
3. Интеграцияланган тутумдун бөлүгү болуп саналган дары-дармек каражаттарын жүгүртүү чөйрөсүндөгү Бирликтин маалымат тутумунун каражаттарын пайдалануу менен төмөнкү жалпы маалыматтык ресурстар түзүлөт:
а) мүчө мамлекеттердин аймактарында табылган, сапат боюнча талаптарга шайкеш келбеген дары-дармек каражаттарынын, ошондой эле жасалмаланган жана (же) контрафакттык дары-дармек каражаттарынын маалыматтарынын бирдиктүү маалыматтык базасы;
б) каттоо күбөлүктөрүнүн колдонулушу токтотулуп турган дары-дармек каражаттарынын, ошондой эле рыноктон чакыртып алынган жана мүчө мамлекеттердин аймактарында медициналык колдонууга тыюу салынган дары-дармек каражаттарынын маалыматтарынын бирдиктүү маалыматтык базасы;
в) Бирликтин каттоодон өткөн дары-дармек каражаттарынын бирдиктүү реестри.
4. Жалпы маалыматтык ресурстар мүчө мамлекеттер менен Комиссиянын маалыматтык өз ара аракеттенүүсүнүн негизинде түзүлөт.
5. Ыйгарым укуктуу орган интеграцияланган тутумду пайдалануу менен:
а) башка мүчө мамлекеттердин ыйгарым укуктуу органдары жана Комиссия менен маалыматтык өз ара аракеттенүүнү жүзөгө ашырат;
б) жалпы маалыматтык ресурстарга киргизүү үчүн берилген маалыматты актуалдуу абалда күтөт.
6. Жалпы маалыматтык ресурстарды түзүү, жүргүзүү жана пайдалануу процессинде ыйгарым укуктуу органдардын ортосундагы, ошондой эле ыйгарым укуктуу органдар менен Комиссиянын ортосундагы маалыматтык өз ара аракеттенүү интеграцияланган тутумдун каражаттары менен Бирликтин алкагында жалпы процесстерди ишке ашыруу аркылуу жүзөгө ашырылат.
7. Жалпы маалыматтык ресурстарда камтылган маалыматтар Комиссия тарабынан белгиленген тартипте берилет.
8. Ыйгарым укуктуу органдар интеграцияланган тутумдун каражаттарын бири бири жана Комиссия менен маалыматтык өз ара аракеттенүү үчүн төмөнкү учурларда пайдаланууга укуктуу:
а) дары-дармек каражаттарын колдонууда адамдын өмүрүнө жана (же) ден соолугуна коркунуч туудурган фактылар жана жагдайлар жөнүндө маалыматтын келип түшүүсү;
б) дары-дармек каражаттарынын жүгүртүлүшүнө контроль боюнча иш-чараларды ишке ашыруунун жана дары-дармек каражаттарынын коопсуздугуна, сапатына жана натыйжалуулугуна мониторинг жүргүзүүнүн жүрүшүндө мүчө мамлекеттин аймагында жасалмаланган, контрафакттык жана (же) сапатсыз дары-дармек каражаттарынын жүгүртүлүү фактысынын табылышы;
в) дары-дармек каражаттарынын каттоо күбөлүктөрүнүн аракетин токтото туруу, дары-дармек каражаттарын чакыртып алуу жана медициналык колдонууга тыюу салуу боюнча чаралардын ишке ашырылышы.
9. Табылган жасалмаланган, контрафакттык жана (же) сапатсыз дары-дармек каражаттары жөнүндө мүчө мамлекеттердин мыйзамдары менен жайылтуусу чектелүү маалыматтарга кирген маалыматтарды камтыган маалымат алмашууда мүчө мамлекеттин ыйгарым укуктуу органы өз мамлекетинин мыйзамдарына ылайык мындай маалыматты күтүүнү жана аны коргоону камсыз кылат.
Ыйгарым укуктуу органдар табылган жасалмаланган, контрафакттык жана (же) сапатсыз дары-дармек каражаттары жөнүндө маалымат жайылтуусу чектелүү маалыматтарга киргендиги тууралуу бири бирине маалымдайт.
10. Маалыматтык өз ара аракеттенүү төмөнкү режимдерде жүзөгө ашырылат:
а) оперативдүү маалымдоо (оперативдүү маалымдоо № 1 тиркемеге ылайык тизмек боюнча жасалмаланган жана (же) контрафакттык дары-дармек каражаты табылгандыгы жөнүндө, № 2 тиркемеге ылайык тизмек боюнча - сапатсыз дары-дармек каражаты табылгандыгы тууралуу маалыматтарды камтууга тийиш);
б) маалыматты суратып алуу.
11. Дары-дармек каражаты жасалмаланган, контрафакттык жана (же) сапатсыз дары-дармек каражаттарына кирген учурда ыйгарым укуктуу орган мындай факт белгиленген учурдан тартып 72 сааттын ичинде интеграцияланган тутум аркылуу Комиссияга жалпы маалыматтык ресурстарга киргизүү үчүн маалыматтарды жиберет жана бул жөнүндө башка мүчө мамлекеттердин ыйгарым укуктуу органдарына маалымдайт, ошондой эле өз ыйгарым укуктарынын алкагында көрсөтүлгөн дары-дармек каражаттарын жүгүртүүдөн оперативдүү алып коюуну камсыз кылуучу чараларды көрөт.
12. Табылган жасалмаланган, контрафакттык жана (же) сапатсыз дары-дармек каражаты жөнүндө оперативдүү маалымдама алган ыйгарым укуктуу органдар көрсөтүлгөн маалымдаманы алгандыгынын фактысын тастыктайт.
13. жасалмаланган, контрафакттык жана (же) сапатсыз дары-дармек каражатынын табылуу фактысы менен байланышкан кошумча маалыматтарды алуу үчүн бир мүчө мамлекеттин ыйгарым укуктуу органы башка мүчө мамлекеттин ыйгарым укуктуу органына маалыматка суроо-талап (электрондук түрдө) жиберет.
Суратып алынган маалымат ушул Тартиптин 10-пунктунун жоболорун эске алуу менен маалыматка суроо-талап алынган датадан тартып 15 календарлык күндөн ашпаган мөөнөттө электрондук түрдө жиберилет.
14. Бир мүчө мамлекеттин ыйгарым укуктуу органы Комиссияны жана башка мүчө мамлекеттердин ыйгарым укуктуу органдарын Жасалмаланган, контрафакттык жана (же) сапатсыз дары-дармек каражаттарын табуу жана алып коюу үчүн жооптуу «байланыш нокоту» жөнүндө төмөнкү маалыматтарды көрсөтүү менен кабарлайт:
а) маалыматтык өз ара аракеттенүүнү камсыз кылуучу адамдар жөнүндө маалыматтарды (фамилиясы, аты, атасынын аты (болгондо), кызмат орду, телефонунун номуру);
б) маалыматтык өз ара аракеттенүүнү камсыз кылуучу адамдардын электрондук почтасынын дареги (негизги жана резервдик);
[bookmark: _GoBack]в) ыйгарым укуктуу органдын (ыйгарым укуктуу уюмдун) аталышы жана дареги.

	№ 1 ТИРКЕМЕ 
 Жасалмаланган, контрафакттык жана (же) сапатсыз дары-дармек каражаттарын табуу боюнча Евразиялык экономикалык бирликке мүчө мамлекеттердин өз ара аракеттенүү тартибине карата





Жасалмаланган жана (же) контрафакттык дары-дармек
каражаты табылгандыгы жөнүндө оперативдүү 
маалымдамага киргизилүүчү маалыматтардын
Т И З М Е Г И

1. Евразиялык экономикалык комиссиянын Кеңешинин 2016-жылдын 
3-ноябрындагы № 86 чечими менен бекитилген Жасалмаланган, контрафакттык жана (же) сапатсыз дары-дармек каражаттарын табуу боюнча Евразиялык экономикалык бирликке мүчө мамлекеттердин өз ара аракеттенүү тартибинин 14-пунктуна ылайык «байланыш нокоту» жөнүндө маалымат.	
2. Аймагында жасалмаланган жана (же) контрафакттык дары-дармек каражаты табылган мамлекет.
3. Жасалмаланган жана (же) контрафакттык дары-дармек каражаты анын соода аталышы менен пайда болгон дары-дармек каражатынын соода аталышы (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
4. Дары-дармек препаратынын дары-дармек формасы (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
5. Дары-дармек препаратын дозалоо (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
6. Дары-дармек препаратын чыгаруу формасы (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
7. Дары-дармек каражатынын эл аралык патенттелбеген аталышы (болгондо).
8. Экинчи (керектөөчүлүк) таӊгакта көрсөтүлгөн өндүрүүчүнүн аталышы (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
9. Экинчи (керектөөчүлүк) таӊгакта көрсөтүлгөн өндүрүүчү аймагында турган мамлекет (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
10. Жасалмаланган жана (же) контрафакттык дары-дармек каражатынын таӊгагында көрсөтүлгөн сериянын номуру.
11. Жасалмаланган жана (же) контрафакттык дары-дармек каражатынын таӊгагында көрсөтүлгөн өндүрүү датасы (болгондо).
12. Жасалмаланган жана (же) контрафакттык дары-дармек каражатынын таӊгагынын макети (болгондо).
13. Жасалмаланган жана (же) контрафакттык дары-дармек каражатынын таӊгагында көрсөтүлгөн жарактуулук мөөнөтү.
14. Жасалмаланган жана (же) контрафакттык дары-дармек каражатынын табылган таӊгактарынын саны.
15. Жасалмаланган жана (же) контрафакттык дары-дармек каражаты табылган уюмдун түрү (бажы органдары, дүӊ соода кампасы, саламаттык сактоо уюму, дарыкана ж.б.).
16. Жабдып туруучунун аталышы (эгерде белгилүү болсо).
17. Жабдып туруучу аймагында болгон мамлекет (эгерде белгилүү болсо).
18. Жасалмалоо белгилеринин сыпаттамасы (жасалмаланган таӊгактын фотосүрөтү, баштапкы үлгүнүн жана жасалмаланган дары-дармек препаратынын үлгүсүнүн сканерден өткөрүлгөн таӊгактары (болгондо), курамында таасир көрсөтүүчү заттын камтылышы, анын жоктугу же санынын жетишсиздиги ж.б.).
19. Компетенциясына дары-дармек каражаттарынын жүгүртүлүшүнө мамлекеттик контроль (көзөмөл) жүргүзүү кирген Евразиялык экономикалык бирликке мүчө мамлекеттин ыйгарым укуктуу органы тарабынан жасалган аракеттер (сатууну токтото туруу, алып коюу ж.б.).

___________



	№ 2 ТИРКЕМЕ
 Жасалмаланган, контрафакттык жана (же) сапатсыз дары-дармек каражаттарын табуу боюнча Евразиялык экономикалык бирликке мүчө мамлекеттердин өз ара аракеттенүү тартибине карата




Сапатсыз дары-дармек каражаты табылгандыгы жөнүндө 
оперативдүү маалымдамага киргизилүүчү маалыматтардын
Т И З М Е Г И

1. Евразиялык экономикалык комиссиянын Кеңешинин 2016-жылдын 3-ноябрындагы № 86 чечими менен бекитилген Жасалмаланган, контрафакттык жана (же) сапатсыз дары-дармек каражаттарын табуу боюнча Евразиялык экономикалык бирликке мүчө мамлекеттердин өз ара аракеттенүү тартибинин 14-пунктуна ылайык «байланыш нокоту» жөнүндө маалымат.	
2. Аймагында сапатсыз дары-дармек каражаты табылган мамлекет.
3. Сапатсыз дары-дармек каражаты анын соода аталышы менен пайда болгон дары-дармек каражатынын соода аталышы (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
4. Дары-дармек каражатынын эл аралык патенттелбеген аталышы (болгондо).
5. Дары-дармек препаратынын дары-дармек формасы (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
6. Дары-дармек препаратын дозалоо (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
7. Дары-дармек препаратын чыгаруу формасы (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
8. Сапатсыз дары-дармек каражатынын таӊгагында көрсөтүлгөн сериянын номуру.
9. Сапатсыз дары-дармек каражатынын таӊгагында көрсөтүлгөн жарактуулук мөөнөтү.
10. Сапатын тастыктаган документте (сапат сертификаты, талдоо паспорту ж.б.) көрсөтүлгөн дары-дармек препаратынын сериясынын көлөмү.
11. Сапатсыз дары-дармек каражатынын таӊгагында көрсөтүлгөн өндүрүү датасы.
12. Экинчи (керектөөчүлүк) таӊгакта көрсөтүлгөн өндүрүүчүнүн аталышы (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
13. Каттоо күбөлүгүн кармоочунун аталышы (Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
14. Экинчи (керектөөчүлүк) таӊгакта көрсөтүлгөн өндүрүүчү аймагында болгон мамлекет (Евразиялык экономикалык бирликке мүчө мамлекеттин реестринин же Евразиялык экономикалык бирликтин дары-дармек каражаттарынын бирдиктүү реестринин маалыматтары боюнча).
15. Сапатсыз дары-дармек каражатынын табылган таӊгактарынын саны.
16. Сапатсыз дары-дармек каражаты табылган уюмдун түрү (бажы органдары, дүӊ соода кампасы, саламаттык сактоо уюму, дарыкана ж.б.).
17. Жабдып туруучунун аталышы (эгерде белгилүү болсо).
18. Жабдып туруучу аймагында болгон мамлекет (эгерде белгилүү болсо).
19. Сапатсыз дары-дармек каражатынын сапат боюнча ченемдик документтин талаптарына шайкеш келбөөчүлүктөрүнүн сыпаттамасы (дары-дармек каражатынын таӊгагындагы дары-дармек каражаттарынын аталышы, дозалануусу, стерилденген болууга тийиш болгон дары-дармек каражаттарынын стерилденбегендиги ж.б. жөнүндө жаӊылыш маалымат).
20. Компетенциясына дары-дармек каражаттарынын жүгүртүлүшүнө мамлекеттик контроль (көзөмөл) жүргүзүү кирген ыйгарым укуктуу орган тарабынан жасалган аракеттер (сатууну токтото туруу, алып коюу ж.б.).

______________


